Dojmovi su i ove, kao i svake godine dosada, pozitivni. Izdvojit ćemo po 3 najzanimljivija dojma iz **PO**.

**ENA POSAVČEVIĆ**

Naprtnjača je boravila u našoj obitelji od petka 2.2. do srijede 8. 2.

Dobila sam naprtnjaču baš za vrijeme priprema za kirvaj.  Roditelji pri dan nisu ni pogledali knjige. Mama je pekla kolače. Bila sam tužna. Samo mi se mlađi brat pridružio. Jako mu se svidjela knjiga Nogomet.

U subotu navečer mama nas je sve pozvala za stol. Uzela sam sve knjige i svatko je odabrao po jednu. Mama i tata su zajedno pročitali Povezani s djetetom. Iako obožavam gledati crtane filmove, ova je večer bila jako zanimljiva. Sve četvero smo uživali uz knjige. Osim što smo se zabavili, naučili smo i ponešto novoga. Uz čitanje zabavili smo se i crtanjem uz knjigu Kako nacrtati lica.

**MATIJA JELIĆ**

Naprtnjača je boravila u našoj obitelji od petka 15.3. do srijede 22.3.

Kad sam dobio naprtnjaču, bio sam sretan. Ne  volim baš čitati knjige, ali sam našao jednu knjigu koja meni odgovara. Volim igrati nogomet pa mi se ta knjiga strašno svidjela.

I moja majka sebi je odabrala knjigu koja joj se svidjela. Bila je to knjiga Povezani s djetetom.

**LEONARDA MAREK**

Naprtnjača je boravila u našoj obitelji od petka 2.6. do srijede 7.6.

Jako sam se zabavila s puno raznih knjiga. Seki se najviše svidjela knjiga Romea i Julio, a mami  Povezani s djetetom.

Meni se svidjela knjiga Karlo, mama, tata i baka Zečić. Moj brat nije imao vremena jer je trebao učiti za školu, a tata zato što je imao poslova oko električne struje.

Mama, seka i ja imale smo vremena. Mamu je zanimala knjiga Povezani s djetetom jer ju već više dana tražila i u knjižnicama i svugdje.

Kad sam donijela kući pun ruksak knjiga, mami sam predložila dvije knjige. Nakon obavljena posla odmah je otišla u sobu i počela čitati. Došla je do 30. stranice, a knjiga ima 127 stranica. Drugi dan ju je pročitala do 90. stranice, a treći je dan pročitala sve.

Jako mi se svidio ruksak pun knjiga!

3 dojma iz **matične škole**:

**SOFIJA MAREK**

Naprtnjača je boravila u našoj obitelji od petka 27.1.. do srijede 1.2.

U obitelji smo prvo pregledali sve knjige.

Zatim smo svi uzeli knjige i pomalo čitali. Bilo je zabavno. Baka je čitala knjigu za odrasle u svojoj fotelji. Brat i sestra na kauču, tata, mama i ja legli smo u krevet i uzeli knjigu Priče o zečiću Karlu. Izmjenjivali smo se u čitanju i smijali se jer ta knjiga i priče u njoj kao da su napisane o nama.

Knjige su jako zanimljive i lijepo smo se podrućili.

Sama sam pročitala Vremeplovce i jako su mi smiješni.

**VIKTORIA DŽAKIĆ**

Naprtnjača je boravila u našoj obitelji od petka 17.2. do srijede 22.2.

Došao je taj dan kad sam dobila ruksak pun knjiga. Jedva sam dočekala da vidim kakve su. Baka i ja prelistavale smo knjige. Meni se svidjela priča o zečiću Karlu i knjiga Umni izazovi. U njoj se nalazi električna olovka. Ako sam točno odgovorila na pitanje, upalilo se zeleno svjetlo i zasvirala je lijepa melodija. Tata je gledao automobile kakvi su bili kroz povijest. Baka je čitala roman i rekla da je super. Tata i ja zajedno smo gledali Izume i otkrića.

Čitanje je tako dobro, svašta možeš saznati i naučiti.

**LOVRO NIKOLIĆ**

Naprtnjača je boravila u našoj obitelji od petka 14.3. do srijede 19.3.

Jako volim čitati i obradovale su me knjige koje još nisam čitao. Najviše mi se svidjela knjiga Automobili kroz povijest. Pročitao sam i Priče o zečiću Karlu, Vremeplovci i Izumi i otkrića.

Mama je bratu čitala zečića Karla i Izume i otkrića. Brat je bio oduševljen knjigom o izumima, a najviše se divio lampi.

Tatu je jako zanimala knjiga o automobilima. Zajedno smo je čitali.

Obitelji sam čitao iz knjige o umnim izazovima koju smo zajedno rješavali.

Tata je govorio bratu točne odgovore, a njemu je bilo zanimljivo što olovka svira.

Moja obitelj i ja jako smo se zabavili čitajući ove zanimljive knjige koje su bile poučne, ali isto tako i zabavne.